РУХAНИ ЖAҢҒЫРУ – ҰЛТТЫҚ СAНАНЫҢ ЖAҢҒЫРУЫ

 Рухани жаңғыру – қазақстандықтардың салт-санасы мен дүниетанымын өзгертетін қозғаушы күш. Елбасы Нұрcұлтан Назарбаевтың мақаласын оқып шығып, осындай ой түйдім. Оның айтуынша, бұл ұлттық құндылықтарымызды ұмытпай, жаһандық жаңашылдыққа жетелейтін жол. Қазіргі қоғам көзқарасы қалыптасқан зерделі де, зерек тұлға тәрбиелеуі тиіс. Ол үшін ілім-білімге ұмтылып, жан-жақты жетілген жөн. Аймағымыздағы келер ұрпақтың алдындағы ардың ісін арқалап жүрген зиялы қауым Елбасы Н.Ә.Назарбаевтың «Болашаққа бағдар: рухани жаңғыру» мақаласын ықыласпен түйсіне оқығаны анық. Олай дейтінім, мақалада «Ұлттық салт-дәстүрлеріміз, тіліміз бен музыкамыз, әдебиетіміз, жоралғыларымыз, бір сөзбен айтқанда, ұлттық рухымыз бойымызда мәңгі қалуға тиіс» деген жолдардың астарында үлкен мағына жатыр. Шынында да рухы биік азаматтары бар елдің іргесі мәңгілік болары хақ.

 Еліміз прогрессивті дaму жолындa, aл осы жолдa қоғaмдық сaнaны жaңғырту жетекші орын aлaды. Қaзіргі қоғaм еліміздің aзaмaттaрынaн жоғaры кәсібилік пен тәрбиелілік, отбaсылық әлеуеттің рөлін aрттыру негізінде тaбысты шығaрмaшылық тұлғaны сaқтaй отырып қaлыптaстырaтын, ұлттық бірегейлікті, мәдени мән-мәтінді, дaмыту моделін сaқтaғaн әлеуметтік-психологиялық этaлондaрды тaлaп етеді. Aл осы жолдa сол этaлондaрды қaлaй дұрыс қaлыптaстыруымыз керек? Ол жол, әрине, ұлттық қорымызды, ұлттық психологияны жaңғыртумен бaстaлaды. Aл ұлттық психологияның құрылымдық күрделі элементтерінің бірі – ұлттық сaнa-сезім. Яғни, өзінің ұлттық өкілділігін мойындaй отырып, ұлтынa деген сүйіспеншілік, жaнaшырлық, хaлық мұрaлaрын бaғaлaй білу.

 Қазіргі таңда өсіп келе жатқан ұрпақты саналы, инабатты, ибалы қылып тәрбиелеу тек қана ата ананың қолында ғана емес, бұл жауапкершілік бүкіл мемлекеттің, жастардың иығына түскен үлкен жауапкершілік. Алдыңғы арба қалай жүрсе артқы арба солай жүреді дегендей, ең біріншіден, біз, 20 мен 30дың арасындағы жастар Рухани жаңғыру бағдарламасында айтылғандай білімді, мәдениетті, көзі ашық, көкірегі ояу болуға ұмтылуымыз керек. Бұл үшін Рухани жаңғыру бағдарламасының аясында іске асырылып жатқан көптеген жобалар бізге барлық жағдайларды жасауда. Осындай бір керемет бағдарламалардың бірі «Жаңа гуманитарлық білім. Қазақ тіліндегі 100 жаңа оқулық» жобасы. Бұл жоба бізге саясаттану, әлеуметтану, философия, психология, мәдениеттану және филология ғылымдары бойынша әлемдегі ең жақсы 100 оқулықты әртүрлі тілдерден қазақ тіліне аударып, жастарға дүние жүзіндегі таңдаулы үлгілердің негізінде білім алуға мүмкіндік берді. Кітап деген біздің мәдени, рухани байлығымыздыарттыру, сана сезімімізді дамытудың бірден бір ресурсы екенін біліп қана қоймай, осы ақпараттық заманда сол бар байлығымызды үнемі арттырып жүруіміз жөн. Біз жаңғыру жолында бабалардан мирас болып, қанымызға сіңген, бүгінде тамырымызда бүлкілдеп жатқан ізгі қасиеттерді қайта түлетуіміз керек. Рухани жаңғыру бағдарламасының жастар саясатына тигізген әсері өте зор. 100 жаңа есім жобасы Қазақстандық жастардың арасынан үлкен жетістіктерге жеткен азаматтарымызды көрсетіп, өскелең ұрпаққа нағыз үлгі тұтатынадамдармен таныстырды. Бұдан бөлек, өз тарихымызды ұмытпауға, ұлттықерекшеліктерімізді, мәдени мұраларымызды жаңғыртуда, ана тіліміздің жастар арасындағы беделін арттыруда Рухани жаңғырудың алатын орны бөлек.

 «Рухани жаңғыру» бағдарламасы бес жылда орындалатын жұмыс емес екенін есте ұстауымыз керек. Бұл басшылық тарапынан да, біздің тарапымыздан да айтарлықтай күш салуды талап етеді. Бағдарлама 2017 жылы жарияланғанымен, ол өз бастамасын одан көп бұрын тапты. Мәселен, 2004 жылы «Мәдени мұра» бағдарламасы аясында Қазақстанның тарихы мен мәдениетінің ескерткіштері мен нысандары қайта жаңғыртылды. Ал 2013 жылы «Халық тарих толқынында» бағдарламасы әлемдік жетекші мұрағаттардан төл тарихымызға қатысты құжаттарды жүйелі түрде жинақтап, зерделеді. Қазіргі уақытта біз әлемнің ең дамыған 30 елінің қатарына кіруге мұқият және мақсатты түрде қадам басып, ұлттық болмысымызды сақтауға, сонымен қатар білім культін және сананың ашықтығын насихаттауға тырысамыз.

Кеңес Әнуар

Әл-Фараби атындағы қазақ ұлттық

университетінің 1 курс магистранты